Einar Lyngar

Einar Lyngar (født 1945) er en norsk bistandsarbeider, folkehøgskolelærer og journalist.

Han vokste opp i Meråker og Oslo, der faren var prest.

Han begynte som journalist i Vårt Land i 1965. Mellom 1967 og 1971 var han tilbake i Stjørdalsdistriktet som redaktør i Stjørdalingen. Han arbeidet så i en rekke medier på Østlandet: journalist i Kongsberg Tidende fra 1971 til 1972, redaktør i Ringsaker Blad fra 1973 til 1977, journalist i Samhold/Velgeren fra 1977 til 1979, journalist i Nationen fra 1980 til 1988 og programsekretær i NRK Oppland fra 1988 til 1991.

Lyngar var informasjonssekretær i Norad fra 1972 til 1973.

I 1991 begynte han som medielærer og internasjonal lærer ved Arbeiderbevegelsens folkehøgskole i Ringsaker. Han har hatt verv og engasjementer innen Lions Clubs International og vært med på å starte utviklingsprosjekter i land som Belarus, Zimbabwe, Kenya og Libanon.

Lyngar ble tildelt Kongens fortjenstmedalje i 2017 for sitt humanitære arbeid.

 Referanser 

Kategori:Norske bistandsarbeidere
Kategori:Norske redaktører
Kategori:Journalister i Nationen
Kategori:Journalister i Vårt Land
Kategori:Journalister i norske lokalaviser
Kategori:Kongens fortjenstmedalje
Kategori:Personer fra Meråker kommune